PATVIRTINTA

Kauno lopšelio-darželio „ Obėlėlė” direktoriaus 2023 m. lapkričio 20d.

įsakymu Nr. V - 59

**KAUNO LOPŠELIS-DARŽELIS „OBELĖLĖ**

**PAŠALINIŲ ASMENŲ LANKYMOSI KAUNO LOPŠELYJE-DARŽELYJE “OBELĖLĖ”**

**TVARKOS APRAŠAS**

 I. BENDROSIOS NUOSTATOS

1. Pašalinių asmenų lankymosi Kauno lopšelyje-darželyje „Obelėlė “ tvarkos aprašas (toliau –Tvarka) parengtas, vadovaujantis Lietuvos Respublikos vaiko minimalios ir vidutinės priežiūros įstatymu (Žin., 2007, Nr. 80-3214), Lietuvos Respublikos švietimo ir mokslo ministro 2004 m. rugsėjo 17 d. įsakymu „Dėl teisės pažeidimų, mokyklos nelankymo, narkotinių ir psichotropinių medžiagų vartojimo, ŽIV/AIDS, smurto ir nusikalstamumo prevencijos“, siekiant užtikrinti lopšelyje-darželyje esančių vaikų, darbuotojų bei įstaigos materialinio turto saugumą.

 2. Pašaliniais asmenimis laikomi asmenys, nesusiję su įstaigoje vykstančiu ugdymo procesu ar jo aptarnavimu, kurie tuo metu formaliai yra nepriskirti įstaigos bendruomenei (įstaigos bendruomenę sudaro vaikai, jų tėvai/globėjai, įstaigoje dirbantys darbuotojai), bei asmenys, kurių priklausomybę sunku nustatyti.

3. Ši Tvarka apibrėžia pašalinių asmenų, lopšelio-darželio bendruomenės sąvokas ir pašalinių asmenų lankymosi lopšelio-darželio patalpose bei teritorijoje kontrolę.

 II. PAŠALINIŲ ASMENŲ LANKYMOSI TVARKA

4. Darbo dienomis nuo 19.00 val. iki 7.00 val. ir nedarbo dienomis visos lopšelio-darželio lauko durys [į gatvę ir kiemą] bei vartai yra užrakinami ir pašaliniai asmenys neįleidžiami.

5. Pašalinių asmenų patekimas į lopšelį-darželį vaikų ugdymo laiku nuo 7.00 val. iki 19.00 val. vyksta tokia tvarka:

5.1.Pašalinių asmenų patekimą į lopšelį-darželį kontroliuoja budintis administracijos darbuotojas ar kitas laikinai paskirtas darbuotojas.

5.2. Pašaliniai asmenys į įstaigą įleidžiami pro koduotas duris, paspaudę skambučio mygtuką ir prisistatę.

 5.3. Pašalinį asmenį įleidžia ir iki reikiamos vietos palydi budintis administracijos darbuotojas ar kitas laikinai paskirtas darbuotojas.

5.4. Pašalinį asmenį iki lauko durų palydi ir iš įstaigos išlydi darbuotojas, pas kurį buvo atvykęs pašalinis asmuo.

6. Į lopšelį-darželį įleidžiami tik tie asmenys, kurie ateina įstaigos veiklos bei aptarnavimo klausimais bei tėvai, pageidaujantys vesti vaiką į lopšelį-darželį.

 7. Lopšelio-darželio darbuotojų šeimos nariams lankytis įstaigoje, būti įstaigos patalpose be administracijos leidimo draudžiama.

 8. Prekybos agentai į įstaigą neįleidžiami.

9. Pašalinių asmenų vaikščiojimą po įstaigą bei teritoriją stebi visi įstaigos darbuotojai. Pastebėję pašalinį asmenį privalo jį apklausti ir palydėti iki administracijos arba ieškomo darbuotojo. Jeigu tuo metu nėra darbuotojo, pas kurį atvyko pašalinis asmuo, pašalinį asmenį būtina palydėti iki išėjimo durų. P

10. Įvažiuoti į įstaigos teritoriją pašaliniams asmenims leidžiama tik suderinus atvykimą su direktoriaus pavaduotoju ūkiui.

11. Lopšelį-darželį lankančių vaikų tėvai (globėjai) gali savarankiškai patekti į lopšelįdarželį su išduotais magnetiniais raktais. Jei magnetinio rakto neturi patekti gali paspaudę skambučio mygtuką ar paskambinę įstaigos telefonu ir prisistatę.

III. ATSAKINGO DARBUOTOJO VEIKSMAI IR ATSAKOMYBĖ UŽTIKRINANT ĮSTAIGOS SAUGUMĄ

12. Neįleisti į įstaigą pašalinių asmenų be direktoriaus ar direktoriaus pavaduotojų nurodymo.

 13. Stebėti lopšelio-darželio patalpas, teritoriją ir prieigas gatvėje.

14. Nedelsiant informuoti vadovus apie viešosios tvarkos ir kitų pažeidimų atvejus.

15. Už veiksmų atlikimą ar neatlikimą darbuotojai atsako Įstaigos darbo tvarkos taisyklėse nustatyta tvarka.

 IV. BAIGIAMOSIOS PASTABOS

18. Pašaliniams asmenims po įstaigos patalpas ar jos teritoriją vaikščioti draudžiama.

19. Su Tvarka darbuotojai ir vaikų tėvai (jų atstovai) supažindinami susirinkimų metu ir internetinėje svetainėje https://www.obelele.kaunas.lm.lt/

20. Atsakingi darbuotojai su Tvarka supažindinami pasirašytinai.